Ιωάννης Πιπιλής

Ο Ιωάννης Πιπιλής (1903 - 1992) ήταν στρατηγός του Ελληνικού Στρατού ο οποίος διατέλεσε αρχηγός ΓΕΕΘΑ την περίοδο 1962 - 1965.

Βιογραφικά στοιχεία
Γεννήθηκε το 1903 στην Φιγαλεία Ηλείας. Σπούδασε στην Στρατιωτική Σχολή Ευελπίδων, από την οποία αποφοίτησε το 1927 ως ανθυπολοχαγός των Διαβιβάσεων.Βιογραφικά στοιχεία Ι. Πιπιλή στο «Ιστορία της Στρατιωτικής Διοικήσεως Αθηνών», Στρατιωτική Διοίκηση Αθηνών, Μάρτιος 1993, σελ. 14

Φοίτησε σε σχολεία Διαβιβάσεων καθώς και στην (τότε) Σχολή Επιτελών, στο Τμήμα Τεχνικής Εκπαιδεύσεως, στην Σχολή Εφαρμογής Μηχανικού, στο Σχολείο Προληπτικής Συντηρήσεως Τεχνικού Υλικού και στην (τότε) Σχολή Πληροφοριών του ΓΕΣ.Βιογραφικά στοιχεία Ι. Πιπιλή στο «Ιστορία της Στρατιωτικής Διοικήσεως Αθηνών», Στρατιωτική Διοίκηση Αθηνών, Μάρτιος 1993, σελ. 14

Μεταξύ άλλων, υπηρέτησε ως:Βιογραφικά στοιχεία Ι. Πιπιλή στο «Ιστορία της Στρατιωτικής Διοικήσεως Αθηνών», Στρατιωτική Διοίκηση Αθηνών, Μάρτιος 1993, σελ. 14

 διοικητής του Κέντρου Εκπαιδεύσεως Διαβιβάσεων (ΚΕΔΒ)
 διευθυντής Διαβιβάσεων της 1ης Στρατιάς στην Λάρισα
 στρατιωτικός ακόλουθος στην ελληνική πρεσβεία στο Παρίσι
 διοικητής της Στρατιωτικής Διοικήσεως Αθηνών (ΣΔΑ)
 διοικητής της Ανωτάτης Στρατιωτικής Διοικήσεως Εσωτερικού και Νήσων (ΑΣΔΕΝ)

Το 1961 έγινε γενικός επιθεωρητής Στρατού (ΓΕΠΣ) και το 1962 επελέγη ως αρχηγός ΓΕΕΘΑ από την κυβέρνηση Καραμανλή. Όταν ανήλθε στην εξουσία η Ένωση Κέντρου, υπήρξαν μεγάλες πιέσεις προς τον Γεώργιο Παπανδρέου για αντικατάσταση του Πιπιλή από τις πιο μαχητικές κεντρώες εφημερίδες (όπως η «Ελευθερία» του Πάνου Κόκκα και το «Έθνος» του Κώστα Κυριαζή) οι οποίες κατηγορούσαν τον Πιπιλή ως ακροδεξιό ανακτορικό αλλά και ως «απόλεμο» (επειδή προερχόταν από τις Διαβιβάσεις) και άρα ακατάλληλο για την ηγεσία των Ενόπλων Δυνάμεων.Μιχάλης Παπακωνσταντίνου, Η Ταραγμένη Εξαετία (1961 - 1967), Τόμος Α΄, σελ. 157-178 

Ταυτόχρονα όμως, ο Παπανδρέου δεχόταν πιέσεις υπέρ της διατήρησης του Πιπιλή από τον Βασιλιά Κωνσταντίνο.Μιχάλης Παπακωνσταντίνου, Η Ταραγμένη Εξαετία (1961 - 1967), Τόμος Α΄, σελ. 157-178

Ο Πιπιλής παρέμεινε στην θέση του αρχηγού ΓΕΕΘΑ στις κρίσεις του 1964, αλλά την επόμενη χρονιά αποστρατεύτηκε και την θέση του πήρε ο στρατηγός Κωνσταντίνος Τσολάκας (άνθρωπος του Παπανδρέου).

Η περίοδος της ηγεσίας του Πιπιλή στο ΓΕΕΘΑ συνέπεσε με την έξαρση του Κυπριακού (διακοινοτικές συγκρούσεις, ανάπτυξη ειρηνευτικής δύναμης του ΟΗΕ, αποστολή ελληνικής μεραρχίας) αλλά ο ίδιος δεν είχε σημαντική ανάμειξη στα γεγονότα (σε αντίθεση με τον αρχηγό ΓΕΣ Ιωάννη Γεννηματά) παρόλο που συμμετείχε σε αρκετές συσκέψεις και παρουσίασε διάφορα σχέδια στην κυβέρνηση.Μιχάλης Παπακωνσταντίνου, Η Ταραγμένη Εξαετία (1961 - 1967), Τόμος Α΄, σελ. 157-178

Ο Ιωάννης Πιπιλής απεβίωσε το 1992, σε ηλικία 89 ετών. Ανηψιά του είναι η δημοσιογράφος και πολιτικός Φωτεινή Πιπιλή.

 Παραπομπές 

Κατηγορία:Αρχηγοί Γενικού Επιτελείου Εθνικής Άμυνας (Ελλάδα)